2012-ben a paralimpiai felkészülés jegyében indult az egri országos bajnokságon is, ahol 200 m vegyesen aranyat, 50 m háton ezüstöt, 50 pillangón pedig bronzérmet szerzett. Egy brit felkészülési versenyen Sheffieldben 50 m háton aranyat nyert, 200 m vegyesen ezüstöt szerzett, 50 m pillangón pedig a dobogó legalsó fokára állhatott fel. A londoni paralimpiát és egyben versenyzői pályafutását egy 8. hellyel zárta 50 m pillangón.